Էնրիկե Իգլեսիաս
Էնրիկե Միգել Իգլեսիաս Պրեյսլեր (, ), իսպանացի երգիչ, երգահան և դերասան։ Կարիերան սկսել է Էնրիկե Մարտինեզ կեղծանվամբ և աշխատել է մեքսիկական FonoMusic լեյբլի համար։ Էնրիկեն լատինամերիկյան երաժշտության ամենահայտնի ներկայացուցիչներից է։ Արժանացել է շատ մրցանակների։ Նրա սկավառակների վաճառքի ընդհանուր թիվը կազմում է մոտավորապես 100 միլիոն։ Իր կարիերայի ընթացքում թողարկել է ավելի քան 40 սինգլ, և 10 ալբոմ, որոնք 116 անգամ դարձել են պլատինե, 227 անգամ՝ ոսկե։

Էնրիկե Իգլեսիասը աշխարհահռչակ երգիչ Խուլիո Իգլեսիասի որդին է և երգիչ Խուլիո Իգլեսիաս կրտսերի կրտսեր եղբայրը։

Կենսագրություն 

Ծնվել է 1975 թվականի մայիսի 8-ին Իսպանիայի Մադրիդ քաղաքում։ Նրա ծնողները իսպանացի երգիչ Խուլիո Իգլեսիասը և ֆիլիպինուհի լրագրող Իզաբել Փրեյսլերն են։ Ընտանիքի երրորդ և վերջին զավակն է։ Էնրիկեի ծնողներն աշխատանքի պատճառով չեն կարողանում երկար ժամանակ հատկացնել իրենց որդուն և Էնրիկեն մնում էր դայակի՝ Մարիա Օլիվարեսի հետ։ Երբ Էնրիկեն 3 տարեկան էր, ծնողները բաժանվում են և ինքը մնում է մոր հետ Մադրիդում, իսկ հայրը տեղափոխվում է Մայամի երգեր ձայնագրելու նպատակով։ Հետագայում Էնրիկեն նույնպես տեղափոխվում է Մայամի և սովորում է «Gulliver Preparatory School» դպրոցում։

Վաղ տարիքից Էնրիկեն երազել է երգչի կարիերայի մասին և մանկուց գրել է բանաստեղծություններ, որոնք պիտի դառնային երգերի բառեր, սակայն հոր ճնշման ներքո ընդունվել է Մայամիի Համալսարան, բիզնեսի ֆակուլտետ։

1994 թվականին Էնրիկեն թողնում է ուսումը և պայմանագիր է կնքում "FonoMusic" լեյբլի հետ։ Երաժշտի իր կարիերան սկսում է Էնրիկե Մարտինեզ անավան ներքո։
Իսկ 1995 թվականին ստեղծվում է նրա, որպես Իգլեսիաս առաջին սինգլ «Si Tu Te Vas»-ը։ Նույն թվականի նոյեմբերի 21-ին թողարկում է իր առաջին «Enrique Iglesias» ալբոմը։

Անձնական կյանք 
2000 թվականին Էնրիկեն սկսեց հանդիպել Ջենիֆեր Լավ Հյուիթի հետ։ Նրանց սիրո պատմությունը երկար չտևեց։ 2001 թվականին Ջենիֆերը նկարահանվեց Էնրիկեի «Hero» տեսահոլովակում, որը պատճառ դարձավ խոսակցությունների, թե նրանք նորից միասին են։ Բայց Էնրիկեի ամենամեծ սերը եղել է և կա ռուս թենիսիստուհի Աննա Կուրնիկովան։ Նրանք հանդիպել են Էնրիկեի "Escape" տեսահոլովակի նկարահանումների ժամանակ և մինչ օրս միասին են։

Սկավառակագրություն 

 Enrique Iglesias (1995)
 Vivir (1997)
 Cosas del Amor (1998)
 Enrique (1999)
 Escape (2001)
 Quizás (2002)
 7 (2003)
 Insomniac (2007)
 Euphoria (2010)
 Sex and Love (2014)

Շրջագայություններ 

 Vivir World Tour (1997)
 Cosas Del Amor (1998)
 Enrique World Tour (2000)
 One Night Stand Tour (2002)
 Don't Turn Off The Lights Tour (2002)
 Seven World Tour (2004)
 Insomniac World Tour (2007)
 Greatest Hits Tour (2009)
Euphoria Tour (2010–12)
 Enrique Iglesias & Jennifer Lopez Tour (2012)
 Enrique Iglesias India Tour (2012)
 Sex and Love Tour (2014-)

Ծանոթագրություններ

Հղումներ 
 Երգչի պաշտոնական կայք 
 Էնրիկեն Թվիթթերում

Իսպանացի երգիչներ
1975 ծնունդներ
Մայիսի 8 ծնունդներ
Իսպանացի դերասաններ
Մադրիդ քաղաքում ծնվածներ
«Գրեմմի» մրցանակի դափնեկիրներ
Իսպանացի փոփ երգիչներ
Իսպանացի մոդելներ
Իսպանացի կոմպոզիտորներ
Երաժշտական պրոդյուսերներ
RCA Records-ի արտիստներ
21-րդ դարի ամերիկացի երգիչներ
Իսպանացի երաժիշտներ
Բեմական կեղծանուններ